b'\n_START_ARTICLE_\nMusta koira\n_START_PARAGRAPH_\nMusta koira on suurta mustaa koiraa muistuttava aavemainen taruolento, joista on kerrottu tarinoita osissa L\xc3\xa4nsi-Eurooppaa ja Pohjois-Amerikkaa. Mustan koiran ilmestyminen tuo huonoa onnea tai jopa kuolemaa._NEWLINE_Mustan koiran tavallisesta koirasta erottavia tekij\xc3\xb6it\xc3\xa4 ovat sen ep\xc3\xa4tavallisen suuri koko ja silmist\xc3\xa4 hohtava valo. Sen turkki ei my\xc3\xb6sk\xc3\xa4\xc3\xa4n kiill\xc3\xa4 kuunvalossa kuten tavallisella koiralla ja sen askeleet ovat \xc3\xa4\xc3\xa4nett\xc3\xb6m\xc3\xa4t.'